Bajekiai

Bajekiai, jekiai (Bayeke), garaganziai – Vidurinės Afrikos tautelė, gyvenanti Kongo Demokratinės Respublikos pietinėje dalyje, daugiausia Bunkėjos mieste (Katangoje). Anksčiau jie kalbėjo kinjamvezi (kiyeke) kalba, kuri šiuo metu naudojama tik ritualuose. Kasdieniame gyvenime jie naudoja suahilių arba sangų kalbas.

Istorija 
Bajekiai kilo iš dabartinės Kenijos teritorijų, kur gyveno njamveziai. Vykdydami plačią prekybą tarp Rytų Afrikos pakrančių (Suahilių kranto) ir savanų valstybių, jie kūrė kolonijas didesnėse prekybinėse gyvenvietėse. Viena njamvezių kolonijų XIX a. buvo Bunkėjoje, sangų etninės grupės teritorijoje.

1856 m. njamvezių kilmės vergų pirklys Msiris perėmė sangų karalystės valdžią Bunkėjoje ir sukūrė Garanganzės karalystę, įgijusią hegemoniją visame Kazembės regione. Jo bendražygiai, atsikėlę į karalystę, ir sudarė dabartinių bajekių pirmtakus. 1891 m. nužudžius Msirį, bajekių karalystės teritorija buvo padalinta tarp Belgijos ir Britų imperijos. Bunkėjos bajekiai lingvistiškai asmimiliavosi su sangų dauguma, tačiau išlaikė savo tapatybę ir valdovų (tituluojamų Mwami Mwenda) dinastiją, kuri tęsiasi iki šiol.

Mvami Mwenda

Nuorodos 
 Garanganzė
 Bajekių bendruomenės svetainė 
Bantai
Kongo Demokratinės Respublikos tautos
Afrikos dinastijos